කොළඹ අද පැවති මාධ්‍ය හමුවකදී අමාත්‍යවරයා කියා සිටියේ උසස් පෙළ විභාගය නොවැම්බර් 15 වනදා සිට දෙසැම්බර් 10 වනදා දක්වා පැවැත්වීමට සැළසුම් කර ඇති බවයි.එමෙන්ම සාමාන්‍ය පෙළ ප්‍රායෝගික පරීක්ෂණ අගෝස්තු 28 වනදා සිට සැප්තැම්බර් 8 වනදා දක්වා පැවැත්වීමට කටයුතු යොදා ඇති බවද අමාත්‍යවරයා කියා සිටියා.එහිදී අධ්‍යාපන අමාත්‍ය මහාචාර්ය ජී.එල්. පීරිස් සඳහන් කළේ ලබන අගෝස්තු මස අවසාන සතිය වනවිට ක්‍රමානුකූලව පාසල් ආරම්භ කිරීමට බලාපොරොත්තු වන බවයි.මේ අතර ගුරු - විදුහල්පති වැටුප් විෂමතාවට එරෙහි ජාතික එකමුතුව අද පෙරවරුවේ අධ්‍යාපන අමාත්‍යාංශය ඉදිරිපිට විරෝධතාවක නිරතවූයේ ගුරු විදුහල්පතිවරුන්ගේ වැටුප් විෂමතා කඩිනමින්  ඉවත් කරන ලෙස ඉල්ලමින්.